induction motor தூண்டல் மோட்டார் (14)  தூண்டல் இயக்கி (4)  சில கலைச்சொற்களில் புணர்ச்சி விதிகள் பின்பற்றப்பட்டுள்ளன. காட்டாக, கேளலைவெண் (25) என்ற சொல்லும் கேள் அதிர்வெண் என்ற சொல்லும் காணப்படுகின்றன. ஒரே ஆங்கிலக் கலைச்சொல்லுக்குப் பல மொழிபெயர்ப்புகள். arc என்பது பல்வேறு முறைகளில் மொழிபெயர்க்கப்பட்டுள்ளது.  automatic arc welding தானியல் சுடர் பற்றவைப்பு (1)  தானியல் மின் பற்றவைப்பு (4)  தானியங்கு மின்வில் பற்றவைப்பு (14)  முதல் சொல்லில் arc என்பதற்கு சுடர் என்ற மொழிபெயர்ப்பு உள்ளது. இரண்டாவது சொல்லில் மின் என்ற கருத்து மொழிபெயர்ப்பு உள்ளது. மூன்றாவது சொல்லில் மின்வில் என்ற சொல் பயன்படுத்தப்பெற்றுள்ளது. அது போன்றே auto-matic என்பதும் தானியல், தானியங்கு என பெயர்ச்சொல்லாகவும் பெயரடையாகவும் பயன்படுத்தப்பட்டுள்ளது.  இக்கலைச்சொல் தொகுப்பு தரப்பாட்டுப் பணிக்கு மிகவும் துணை செய்யும். ஒரே ஆங்கிலக் கலைச்சொல்லிற்கு இணையாகத் தரப்பட்டுள்ள பல்வேறு தமிழ்க் கலைச்சொற்களுள் , மிகப் பொருத்தமான ஒன்றைக் கண்டறிய இயலும். அன்றி ஒரே கலைச்சொல் பல மூலங்களிலும் காணப்பட்டால் வழக்குக்கு முதன்மை அளிக்கும் நோக்கில் அக்கலைச் சொல்லையே தரப்பாட்டுச் சொல்லாக்கத் தேர்வு செய்யலாம். 